Neuvoston asetus (EY) N:o 2744/95, annettu 27 päivänä marraskuuta 1995, palkkarakennetta ja -jakaumaa koskevista tilastoista



Virallinen lehti nro L 287 , 30/11/1995 s. 0003 - 0006



NEUVOSTON ASETUS (EY) N:o 2744/95, annettu 27 päivänä marraskuuta 1995, palkkarakennetta ja -jakaumaa koskevista tilastoista EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 213 artiklan, ottaa huomioon komission ehdotuksen, sekä katsoo, että komission on, voidakseen suorittaa sille annetut tehtävät, oltava selvillä yhteisön jäsenvaltioiden ansiotasosta ja sen kehityksestä, erityisesti työvoimarakenteen mukaisten vaihteluiden ja palkansaajien ansiotason mukaisen jakautumisen osalta, yhteisön kehitys ja sisämarkkinoiden toiminta lisäävät tarvetta saada vertailukelpoisia tietoja palkkarakenteesta erityisesti taloudellisen ja sosiaalisen yhtenäisyyden kehittymisen arvioimiseksi ja luotettavien vertailujen tekemiseksi sekä yhteisön jäsenvaltioiden kesken että sen alueiden välillä, paras menetelmä palkkarakenteen ja -jakauman selvittämiseksi on tuottaa palkkarakennetta koskevia yhteisön tilastoja yhdenmukaisia menetelmiä ja määritelmiä käyttäen, kuten tehtiin vuosina 1966, 1972, 1974 ja 1978 asetusten (ETY) N:o 188/64 (1), (ETY) N:o 2395/71 (2), (ETY) N:o 178/74 (3) ja (ETY) N:o 495/78 (4) nojalla, työvoiman rakenteessa ja ansioiden jakautumisessa tapahtuvien, erityisesti eri toimialoja koskevien muutosten vuoksi aikaisempien tutkimusten tulokset eivät ole enää ajan tasalla, eivätkä ne kata kaikkia jäsenvaltioita, kaikista jäsenvaltioista on nykyisin käytettävissä ainoastaan keskiarvotietoja, jotka eivät todennäköisesti kuvaa lainkaan ansioiden ja palkansaajien yksilöllisten ominaisuuksien (erityisesti iän, sukupuolen, ammattiaseman tai palvelusajan pituuden) välistä suhdetta tai ansioiden jakautumista, tätä aluetta kuvaavia tilastotietoja on saatavana ainoastaan tietyistä jäsenvaltioista, eikä luotettavien vertailujen tekeminen ole siksi mahdollista; tämän vuoksi palkkarakennetta koskevat tilastot on laadittava yhteisiä määritelmiä ja yhdenmukaisia menetelmiä käyttäen, toissijaisuusperiaatteen mukaisesti yhdenmukaisten tietojen tuottamiseksi tarvittavien yhteisten tilastostandardien luominen voidaan toteuttaa tehokkaasti ainoastaan yhteisön tasolla, ja näiden standardien täytäntöönpanosta kussakin jäsenvaltiossa huolehtivat virastot ja laitokset, joiden tehtävänä on virallisten tilastojen laatiminen, päätöksen 93/464/ETY (5) mukaan palkkarakennetta koskevien yhteisön tilastojen tuottaminen on eräs vuosille 1993-1997 laaditun tilasto-ohjelman ensisijaisista toimenpiteistä, on aiheellista varautua poikkeuksiin tiettyjen jäsenvaltioiden osalta, siten että kyseisten valtioiden erityiset tekniset vaikeudet tietynlaisten tietojen keräämisessä voidaan ottaa huomioon, edellyttäen, että tämä ei vaikuta tilastotietojen laatuun, ja päätöksellä 89/382/ETY, Euratom (6) perustettu tilasto-ohjelmakomitea on hyväksynyt komission ehdotuksen, ON ANTANUT TÄMÄN ASETUKSEN: 1 artikla Yleiset säännökset Jäsenvaltiot ja komissio tuottavat kukin toimivaltaansa kuuluvilla aloilla yhteisön tilastoja kaikkien 3 artiklassa määriteltyihin pääluokkiin kuuluvilla toimialoilla työskentelevien palkansaajien palkkarakenteesta ja -jakaumasta. 2 artikla Viitejakso Tilastot on laadittava toimintavuoden 1995 ja vastaavan edustavan kuukauden tilastotietojen pohjalta liitteessä esitettyjen erityisten säännösten mukaisesti. 3 artikla Ala Tilastojen on katettava kaikki asetuksella (ETY) N:o 3037/90 (7) vahvistetun Euroopan yhteisön toimialaluokituksen, jäljempänä "NACE", Rev. 1:n pääluokissa C, D, E, F, G, H, I, J ja K määritellyt toimialat tämän asetuksen liitteessä mainittujen erityisten säännösten mukaisesti. 4 artikla Tilastoyksiköt Palkkarakennetta ja -jakaumaa koskevien tietojen keruun ja tilastojen laadinnan on perustuttava johonkin asetuksessa (ETY) N:o 696/93 (8) määritellyistä tilastoyksiköistä, ja niillä on tuotettava tiedot vähintään 10 palkansaajaa käsittävien, koon ja päätoimialan mukaan luokiteltujen paikallisyksiköiden työntekijöistä. 5 artikla Vaadittavien tietojen ominaisuudet Tiedot kerätään seuraavista: 1) paikallisyksiköstä, johon otokseen poimitut palkansaajat kuuluvat: toimipisteen alue, koko, NACE Rev. 1:n mukaan luokiteltu toimiala, jäsenvaltioiden ja julkisten yritysten välisten taloudellisten suhteiden avoimuudesta 25 päivänä kesäkuuta 1980 annetussa komission direktiivissä 80/723/ETY (9) tarkoitettu rahoituksellisen ja taloudellisen määräysvallan muoto sekä voimassa olevan, palkkaa koskevan työehtosopimuksen tyyppi. 2) kustakin otokseen poimitusta palkansaajasta: a) edustavan kuukauden yhden kokonaisen palkanmaksukauden bruttopalkka, mukaan lukien erilaiset säännöllisesti maksettavat lisät, ylityö-, vuorotyö-, yötyö- ja viikonloppulisät sekä palkkiot; mukaan luetaan myös poissaolojaksoilta (vapaapäivä tai sairaus) työnantajan täysimääräisenä maksama palkka sekä perhelisät ja työehtosopimuksissa tai vapaaehtoisesti paikallisessa yksikössä määrätyt muut korvaukset; ylityöstä saatavat kokonaisansiot sekä vuoro-, yö- tai viikonlopputyöstä maksettavat erityiskorvaukset on ilmoitettava erikseen, b) kyseisen toimintavuoden bruttoansiot eli 2 alakohdan a alakohdassa määritellyt bruttoansiot vuositasolla sekä kertaluonteiset lisät (kuten lomaraha, kolmannentoista kuukauden palkka ja voitonjako); ajoittaisten lisien määrä on ilmoitettava erikseen, c) palkallisten tuntien määrä tai säännöllinen palkattu työaika viikossa tai kuukaudessa, palkallisten ylityötuntien määrä palkanmaksukaudella sekä lomapäivien määrä vuodessa yleisiä vapaapäiviä lukuun ottamatta, d) sukupuoli, ikä, ammatti kansainvälisen ammattiluokituksen mukaisesti luokiteltuna, koulutustaso, palvelusaika yrityksessä ja työjärjestelyt eli koko- tai osa-aikaisuus sekä työsopimuksen laji. 6 artikla Tietojen keruu 1. Jäsenvaltioiden asianomaisten tilastoja laativien yksiköiden on suoritettava tutkimukset ja laadittava soveltuvat menetelmät tietojen keräämiseksi. 2. Tietyistä ominaisuuksista, kuten koulutustasosta ja työsopimuksen lajista, jäsenvaltiot voivat kerätä tiedot syventävin tutkimuksin, osaa päätutkimuksen palkansaajia koskevan alaotoksen avulla. 3. Tiedonantajien on vastattava kysymyksiin totuudenmukaisesti, täydellisesti ja asetetussa määräajassa. Jäsenvaltioiden on toteutettava asianmukaiset toimenpiteet 5 artiklassa tarkoitettujen tietojen antamista koskevan velvollisuuden rikkomisen estämiseksi. 4. Tutkimusta ei tarvitse suorittaa, jos jäsenvaltiot saavat muista soveltuvista lähteistä tarkkuudeltaan, laadultaan ja tuoreudeltaan vähintään samantasoiset tiedot. 5. Jäsenvaltioiden on toimitettava komissiolle (Eurostatille) sen pyynnöstä kaiken, erityisesti menetelmiä koskevan tiedon, jota tarvitaan tämän asetuksen soveltamiseksi. 7 artikla Edustavuus Korkeatasoinen luotettavuus ja vertailukelpoisuus saadaan aikaan käyttämällä otoskokoja, joiden ansiosta NACE Rev. 1:n pääluokan tai välitason, milloin se on olemassa, keskimääräistä bruttotuntiansiota kuvaavan muuttujan suhteellinen keskivirhe ei NUTS 1 -tasolla ylitä kolmea prosenttia. 8 artikla Tulosten käsittely Jäsenvaltioiden tilastoja laativien virastojen on käsiteltävä 6 artiklan 3 kohdassa tarkoitetut kysymyksiin annetut vastaukset tai 6 artiklan 4 kohdassa tarkoitetut muista lähteistä saadut tiedot siten, että saadaan aikaan vertailukelpoisia tuloksia. 9 artikla Tulosten toimittaminen Tulokset, myös jäsenvaltioiden tilastotietojen salassapitoa koskevan kansallisen lainsäädännön tai käytännön nojalla salassa pidettäviksi julistamat tiedot, toimitetaan 18 kuukauden kuluessa tilastojakson kalenterivuoden päättymisestä salassa pidettävien tilastotietojen luovuttamisesta Euroopan yhteisöjen tilastotoimistolle 11 päivänä kesäkuuta 1990 annetun neuvoston asetuksen (Euratom/ETY) N:o 1588/90 (10) säännösten mukaisesti. 10 artikla Soveltamista koskevat järjestelyt Tämän asetuksen soveltamista koskevat järjestelyt, erityisesti - käytettävät määritelmät, - tarkkuutta ja laatua koskevat määräykset, - muuttujiin sovellettavat luokittelutasot, - toimitettavien tietojen asianmukainen muoto ja - luettelo käyttöön saatettavista taulukoista vahvistetaan 11 artiklassa säädettyä menettelyä noudattaen. 11 artikla Menettely Komissiota avustaa päätöksellä 89/382/ETY, Euratom perustettu tilasto-ohjelmakomitea, jäljempänä "komitea". Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen. Komissio päättää toimenpiteistä, joita sovelletaan välittömästi. Jos toimenpiteet eivät kuitenkaan ole komitean lausunnon mukaisia, komissio ilmoittaa niistä viipymättä neuvostolle. Siinä tapauksessa komitea lykkää päättämiensä toimenpiteiden soveltamista kolmen kuukauden ajaksi ilmoituksen tekopäivästä. Neuvosto voi määräenemmistöllä päättää asiasta toisin edellisessä kohdassa tarkoitetun ajan kuluessa. 12 artikla Voimaantulo Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä marraskuuta 1995. Neuvoston puolesta P. SOLBES MIRA Puheenjohtaja (1) EYVL N:o 214, 24.12.1964, s. 3634/64 (2) EYVL N:o L 249, 10.11.1971, s. 52 (3) EYVL N:o L 21, 25.1.1974, s. 2 (4) EYVL N:o L 68, 10.3.1978, s. 3 (5) EYVL N:o L 219, 28.8.1993, s. 1 (6) EYVL N:o L 181, 28.6.1989, s. 47 (7) EYVL N:o L 293, 24.10.1990, s. 1, asetus sellaisena kuin se on muutettuna 24 päivänä maaliskuuta 1993 annetulla komission asetuksella (ETY) N:o 761/93 (EYVL N:o L 83, 3.4.1993, s. 1) (8) EYVL N:o L 76, 30.3.1993, s. 1 (9) EYVL N:o L 195, 29.7.1980, s. 35, direktiivi sellaisena kuin se on viimeksi muutettuna direktiivillä 93/84/ETY (EYVL N:o L 254, 12.10.1993, s. 16). (10) EYVL N:o L 151, 15.6.1990, s. 1 LIITE ERITYISET SÄÄNNÖKSET I. Viitejaksosta tehtävät poikkeukset (2 artikla) 1. Ranskan osalta: toimintavuosi 1994 ja vastaava edustava kuukausi 2. Itävallan osalta: toimintavuosi 1996 ja vastaava edustava kuukausi II. Tutkimuksen alasta tehtävät poikkeukset (3 artikla) 1. Saksan osalta: pääluokat H, I, pääluokan J luokka 67 ja pääluokka K 2. Kreikan osalta: pääluokat F ja K 3. Irlannin osalta: pääluokat I, J ja K